钦定古今图书集成/明伦汇编/官常典/第007卷 > 汤沐公馀日录 > 《作官不可轻兴革》
## 钦定古今图书集成/明伦汇编/官常典/第007卷 > 汤沐公馀日录 > 《作官不可轻兴革》

近世后辈作宦者，少有弛张，人或许可，辄自矜炫孟
浪曰：“我兴某利，贫已有济；我革某弊，奸已有怵。”不惟
呈达于当道，而且榜示于所属。此好名近利之言，多
见其不知量也。尝闻周文襄巡抚江南时，作《感怀》诗
云：“法在恤民民反病，事因除弊弊逾增。”以此老尚尔
云然，而后生初仕可以妄道耶？若此者，不惟为识者
所鄙，而反为奸人所嗤矣。